ועדת הכלכלה, כנסת 19, פרוטוקול מספר 403, 2014-12-02 14:30

רוברט אילטוב: שלום לכולם.

רוברט אילטוב: הנושא על סדר היום: תקנות צער בעלי חיים (הגנה על בעלי חיים) (גידול חזירים והחזקתם לצרכים חקלאיים), התשע"ד-2014.

רוברט אילטוב: הערות כלליות יש?

<אודליה אסולין דגני: תקנות צער בעלי חיים (הגנה על בעלי חיים) (גידול חזירים והחזקתם לצרכים חקלאיים) נדונו במסגרת ועדת החינוך.

<אודליה אסולין דגני: הן מסדירות את נושא החזקת החזירים בישראל, תנאי ההחזקה שלהם, רווחתם, התנאים שבהם צריך לבצע פעולות שונות כדי להמשיך לגדל אותם לצורכי חקלאות.

<אודליה אסולין דגני: אנחנו מבקשים במסגרת הוועדה לדון בסעיפים שמתייחסים לפעולות שמבוצעות על ידי רופאים וטרינרים.

<אודליה אסולין דגני: חלקן יבוצעו על ידי עובדים מיומנים שעברו הכשרה.

<אודליה אסולין דגני: זה חריג לחוק הרופאים הווטרינרים.

<אודליה אסולין דגני: התקנות המדוברות הן תקנות 15 ו-16, תקנה 22(ג)(2) ותקנה 26.

<אודליה אסולין דגני: העברנו לוועדה לפני 3 ימים את הנוסח המעודכן אחרי אישור של ועדת החינוך שהתקבל בימים האחרונים.

<מרב תורג'מן: אני רק אעיר בהקשר של אישור הוועדה לאותם סעיפים שמונו כעת.

<מרב תורג'מן: יש גם את סעיף 1, סעיף ההגדרות.

<מרב תורג'מן: ההגדרות שקבועות בסעיף 1 הן הגדרות רלוונטיות.

<מרב תורג'מן: אין טעם לאשר סעיף מהותי ללא הבנה מה עומד מאחורי כל מונח.

<מרב תורג'מן: כך גם לגבי תקנה 29 (13),(14), שעניינן עונשין.

<מרב תורג'מן: אלה סעיפי עונשין לגבי אותן תקנות מהותיות שהוועדה מתבקשת לאשר.

<מרב תורג'מן: כך גם לגבי תקנה 32(ג), שעניינה תחילה של תקנה 26.

רוברט אילטוב: אנחנו נדון עליהן.

<מרב תורג'מן: אם יחליטו לדון על הסעיפים, תתבקש הצבעה עליהם.

<יוסי וולפסון: התקנות האלו נדונו ולובנו בוועדת החינוך.

<יוסי וולפסון: אנחנו מאוד מעוניינים שיגיעו לאישור ויישום.

<יוסי וולפסון: לא היינו מאושרים מכל ההסדרים.

רוברט אילטוב: האם במסגרת הסיכומים אתם מסכימים לתקנות?

<יוסי וולפסון: כן.

<אודליה אסולין דגני: בתוקף סמכויותיי לפי סעיף 19 לחוק צער בלי חיים (הגנה על בעלי חיים), התשנ"ד-1994 (להלן – החוק), לפי סעיפים 22(א)(1), (2),(7),(8) ו-(15) לפקודת בעלי חיים (נוסח חדש), התשמנ"א-1985, בהתחשב בצורכי החקלאות, ובאישור ועדת החינוך, התרבות והספורט של הכנסת, ולפי סעיף 4(א) לחוק הרופאים הווטרינריים, התשנ"א-1991 (להלן – הרופאים הווטרינריים), באישור ועדת הכלכלה של הכנסת לעניין תקנות 1, 15,16,22(ג)(2), -26, 29(א)(13), (14) ו-32, אני מתקין תקנות אלה:

<מרב תורג'מן: האם סעיפים 22(א)(1),(2),(7),(8) ו-(15) לפקודת מחלות בעלי חיים הם סעיפים עונשיים?

<אודליה אסולין דגני: סעיף 22 בפקודה - -

<מרב תורג'מן: הם לא באישור ועדת הכלכלה.

<מרב תורג'מן: אם הם עונשיים, אולי כן נדרש אישור ועדת הכלכלה.

<אודליה אסולין דגני: זו סמכות השר להתקין תקנות.

<אודליה אסולין דגני: שר החקלאות רשאי להתקין תקנות לביצוע מטרות הפקודה והוראותיה.

<אודליה אסולין דגני: יש הפניה מיוחדת לתקנות מחלות בעלי חיים בתוך התקנות עצמן או בתקנות מחלות בעלי חיים (תכשירים כימיים).

<דגנית בן דב: פרק א': פרשנות הגדרות 1.

<דגנית בן דב: בתקנות אלה – "אחראי" – בעל חזיריה, וכן מנהל או עובד שהוא מינה לאחראי על פעילות חזיריה; "בידוד" - החזקת חזיר יחיד בתא נפרד מחזירים אחרים; "בעל חזיריה" - לרבות תאגיד ולרבות מי שרשאי למכור את החזירים; "גורים" - גורי חזירים בתקופה שעד מועד גמילתם (piglets), כאמור בתקנה 11(ד); "גמולים" - גורי חזירים ממועד גמילתם, כאמור בתקנה 11(ד) עד גיל עשרה שבועות (weaners); הפסקת הנקה; "גמילה" - הפסקת הנקה; "המנהל" - מנהל השירותים הווטרינריים או מי שהוא הסמיך לעניין תקנות אלה, כולן או מקצתן; "רצפת טפחות" - רצפה המורכבת מחלקים רצופים לסירוגין עם חריצים, המיועדים לניקוז הפרשות בעלי החיים; "חזיר" - זכר או נקבה בכל גיל המוחזקים בחזיריה; "חזירה לרבייה" - חזירה לאחר המלה ראשונה (sow); "חזיריה" - מקום שבו מוחזקים חזירים לשם הפקת תוצרת חקלאית לשיווק, מהם או מתולדתם; "חזיר להרבעה" - חזיר זכר אחרי גיל בגרות מינית שמיועד לרבייה (boar); "חזיר פיטום" - חזיר מגיל 10 שבועות עד לנחירתו (rearing pig או Fattening pig); "מבכירה" - חזירה בתקופה שבן הרבעתה הראשונה לבין ההמלטה הראשונה שלה (gilt); "ס"מ" - סנטימטרים; "משק גידול על רפד" - חזיריה או חלק ממנה שהחזירים מוחזקים בהם מיום גמילתם עד להוצאתם לנחירה או העברת לרבייה, בתאים קבוצתיים שכל שטח רצפתם מרופד בחומר כגון קש, אדמת כבול או נסורת, בכמות שמספיקה לספוג את הפרשותיהם; "עובד מיומן" - שקיבל הכשרה ושהמנהל אישר לפי תקנה 25; "ק"ג" - קילוגרמים; "קבוצה" - חזירים הנמצאים בתא אחד בחזיריה; "רופא וטרינר" - כהגדרתו בחוק הרופאים הווטרינרים, התשנ"א 1991; "ריסון" - החזקה באופן המונע תנועה, לרבות באופן המונע את האפשרות להסתובב במקום (Restraint), אך באופן המאפשר לרבוץ ולקום בנוחות, וללא קשירה; "תא" - שטח שאינו מחולק במחיצות פנימיות.

<אודליה אסולין דגני: לגבי הגדרת "עובד מיומן" שקיבל הכשרה ושהמנהל אישר לפי תקנה 25, נוסף סעיף במסגרת דיוני ועדת החינוך, לכן זה הוקפץ קדימה.

רוברט אילטוב: אני מעלה את זה להצבעה.

רוברט אילטוב: מי בעד?

רוברט אילטוב: בעד – פה אחד

רוברט אילטוב: נמנעים –אין

<דגנית בן דב: קיטום זנב 15 (א) לא יקטום אדם זבנו של חזיר ולא יקטום או ישייף ניביו וקיטום של חזיר, בחזיריה שהיא משק גידול על רפד.

<דגנית בן דב: ושיוף ניבים (ב) בחזיריה שאינה משק גידול על רפד, לא יקטום אדם זבנו של חזיר ולא יקטום או ישייף ניביו של חזיר, אלא אם מתקיימים התנאים הבאים: בחזיר שגילו עד שבעה ימים: החזיר טופל במשכך כאבים לפני הפעולה, במהלכה, עד לסיומה ולאחריה, והקיטום או השיוף מבוצעים בידי עובד מיומן; בחזיר שגילו עולה על שבעה ימים: אם רופא וטרינר קבע שלא ניתן היה לבצע את פעולת הקיטום או השיוף עד גיל שבעה ימים בשל מצבו הרפואי של החזיר, הפעולה בוצעה בהקדם האפשרי לאחר שהוסרה המניעה לביצועה כאמור, בידי רופא וטרינר, בוצע אילחוש של המקום או הרדמה לפני הפעולה, והחזיר טופל במשככי כאבים לאחריה; הטיפול בוצע בכלים ייעודיים שעברו חיטוי; הטיפול במשככי כאבים, בחומרי אלחוש או בחומרי הרדמה בוצע באמצעות תכשירים רפואיים רשומים כדין, לפי התוויה המאושרת ולפי הוראות רופא וטרינר.

<דגנית בן דב: (ג) רופא וטרינר ימסור לאחראי בכתב את האישור כאמור בתקנת משנה (ב)(2).

<מרב תורג'מן: אולי צריך להתאים את הנוסח בסעיף 15(ג) לנוסח שמופיע בתקנה 16(ב), כי נדמה לי שהכוונה היא אותה כוונה.

<שאול פוצי: לשני הסעיפים יש את אותה משמעות.

<דגנית בן דב: אני חושבת שהניסוח של סעיף 16(ב) הוא יותר חד.

<דגנית בן דב: הכוונה היא אותה כוונה.

<אודליה אסולין דגני: הכוונה היא לומר שהמניעה לביצוע הפעולה הוסרה.

רוברט אילטוב: אני מעלה להצבעה את סעיף 15 עם התיקונים הנדרשים.

רוברט אילטוב: מי בעד?

רוברט אילטוב: בעד – פה אחד

רוברט אילטוב: נמנעים –אין

<דגנית בן דב: סירוס 16.

<דגנית בן דב: (א) לא יבצע אדם סירוס כירורגי בחזיר, אלא אם כן מתקיימים התנאים הבאים: בחזיר שגילו אינו עולה על שבעה ימים; החזיר טופל במשכך כאבים לפני הפעולה, במהלכה, עד לסיומה ולאחריה, והסירוס מתבצע בידי עובד מיומן.

<דגנית בן דב: בחזיר שגילו עולה על שבעה ימים; אם רופא וטרינר קבע שלא ניתן היה לבצע את פעולת הסירוס עד גיל שבעה ימים בשל מצבו הרפואי של החזיר, הפעולה בוצעה בהקדם האפשרי לאחר שהוסרה המניעה לביצועה כאמור, בידי רופא וטרינר, בוצע אילחוש של המקום או הרדמה של החזיר לפני הפעולה, והחזיר טופל במשככי כאבים לאחריה; הסירוס בוצע בכלים ייעודיים שעברו חיטוי; הטיפול במשככי כאבים, בחומרי אילחוש או בחומרי

<דגנית בן דב: לפי התווייתם המאושרת ולפי הוראות רופא וטרינר.

<דגנית בן דב: לאחראי אישור, בכתב, על ביצועה וסיבותיה.

<סיגל דונגי-סלונים: יש כאן אבחנה שגויה בין חזיר עד גיל שבוע לחזיר בן שבוע ויותר.

<סיגל דונגי-סלונים: האבחנה הזאת מבוססת על הנחה שאומרת שיש הבדל ברגישות לכאב בין חזיר בן כמה ימים לחזיר בוגר יותר.

<סיגל דונגי-סלונים: אנחנו יודעים מדעית וממחקרים שנערכו שאין הבדל כזה.

<סיגל דונגי-סלונים: כבר בימים הראשונים גור חזירים הוא בעל מערכת עצבים מפותחת.

<סיגל דונגי-סלונים: הרגישות שלו לכאב לא שונה מזו של חזיר בוגר יותר.

<סיגל דונגי-סלונים: היא גם לא שונה משלנו.

רוברט אילטוב: אני מבין שהסוגיה הזאת נדונה.

רוברט אילטוב: הגיעו להסכמה שכתובה פה בתקנות.

<סיגל דונגי-סלונים: אני רוצה לציין, שקיים תחליף לסירוס כזה באמצעות זריקה.

<סיגל דונגי-סלונים: יש זריקה שמונעת את הצורך בסירוס כירורגי ללא הרדמה מהסוג הזה.

<סיגל דונגי-סלונים: ההזרקה הזאת מקובלת באוסטרליה ובכמה מדינות נוספות.

רוברט אילטוב: אני מבקש ממשרד החקלאות להתייחס לסוגיה.

<אודליה אסולין דגני: שתי הטענות האלו נדונו במסגרת ועדת החינוך בהרחבה.

<אודליה אסולין דגני: ניתנו לגביהן תשובות.

<אודליה אסולין דגני: בסופו של דבר ועדת החינוך אישרה את התקנה כמות שהיא.

<אודליה אסולין דגני: התקנות האלו נוגעות לנושא צער בעלי חיים בסמכות ועדת החינוך, כך שאני לא רואה איך זה קשור מבחינת פעולות שמבוצעות על ידי גורם שאינו רופא וטרינרי.

<מרב תורג'מן: זה שהוועדה סוברנית פה לשנות ולקבוע הסדר אחר זה עניין אחד.

<מרב תורג'מן: השאלה אם יש הסבר רציונאלי לקביעה של 7 ימים.

<שאול פוצי: התיישרנו עם החקיקה האירופית, עם ההוראה האירופית שמתייחסת לפעולות בגורים.

<שאול פוצי: בשיניים, זנב וסירוס החקיקה האירופית מבדילה בין שני גילאים: עד שבוע ימים על ידי עובד מיומן - בהוראה האירופית זה אפילו ללא שיכוך כאבים - מעבר לשבוע ימים בפיקוח של רופא וטרינר עם הרדמה.

<שאול פוצי: לגבי ההבדל בין הגילאים התיישרנו עם ההוראה האירופית שכבר קיימת ב-25 מדינות, שמייצרות 250 מיליון חזירים בשנה.

<שאול פוצי: התוספת של התקנה מבחינה מקצועית היא חובת שיכוך כאבים עד גיל שבוע, וחובת שיכוך כאבים או הרדמה מעל גיל שבוע.

רוברט אילטוב: למה לא זריקה?

<שאול פוצי: כי יש מוצר אחד בלבד רשום לסירוס חזירים, דבר שיכול לגרום לבעיות.

<שאול פוצי: יש מספר מדינות שמגבילות את זמני ההמתנה אחרי הסירוס לקראת הנחירה בגלל שאריות כימיות עם יכולות השפעה על בריאות האדם.

<שאול פוצי: צריך לקחת בחשבון שהזריקה היא לא זריקה יחידה.

<שאול פוצי: מדובר על טיפול כפול בגילאים שונים, כאשר הטיפול השני הוא בגיל יחסית מבוגר.

רוברט אילטוב: אני מעלה את זה להצבעה.

רוברט אילטוב: מי בעד?

רוברט אילטוב: בעד – פה אחד

רוברט אילטוב: נמנעים –אין

<דגנית בן דב: המתה 22.

<דגנית בן דב: (א) אחראי יחזיק בחזיריה אמצעים להמתת חסד של חזיר.

<דגנית בן דב: למניעת סבל (ב) אחראי ינקוט את האמצעים הדרושים כדי למנוע מחזיר לשמוע, לראות או לבוא במגע גופני עם חזיר שמבוצעת בו פעולת המתה או הימום.

<דגנית בן דב: (ג) לא תבוצע המתת חסר אלא באחת משתי הדרכים הבאות:

<דגנית בן דב: בידי רופא וטרינר באמצעות חומרי הרדמה או באמצעות ומרים ייעודיים להמתת חסד.

<דגנית בן דב: בידי עובד מיומן באמצעות אקדח בריח שבוי או באמצעות מכשיר להיום חשמלי שהם ייעודיים להמתת חסד של חזיר.

<מרב תורג'מן: רק בפסקה (2) מדובר על סמכויות הנתונות בידי אדם שאינו וטרינר.

רוברט אילטוב: אני מעלה להצבעה את סעיף 22(ג)(2) להצבעה.

רוברט אילטוב: מי בעד?

רוברט אילטוב: בעד – פה אחד

רוברט אילטוב: נמנעים –אין

<דגנית בן דב: הכשרת 26.

<דגנית בן דב: (א) מי שאינו רופא וטרינר רשאי לעסוק בפעולות לפי תקנות 15 ו- עובד 16 ו-22 אם קיבל לכך היתר מאת המנהל, בכפוף להוראות תקנה זו; מיומן בתקנה זו, "היתר" – היתר מאת המנהל לביצוע קיטום זנב, קיטום ואישורו ושיוף ניבים, סירוס או המתת חסד.

<דגנית בן דב: (ב) המבקש היתר יגיש על כך בקשה למנהל ויצרף אליה את האישורים והתעודות שלהלן: העתק או צילום מאומת של תעודת סיום קורס להכשרת עובד מיומן; העתק או צילום מאומת של ההודעה על הציון בבחינה לביצוע הפעולות הנדרשות מעובד מיומן.

<דגנית בן דב: (ג) לא ייתן המנהל היתר למבקש אלא אם כן התקיימו בו הכשירויות האלה: הוא סיים קורס להכשרת עובד מיומן שהכיר בו המנהל; הוא עמד בהצלחה בבחינה שעליה הורה המנהל או שהמנהל

<דגנית בן דב: (ד) ראה המנהל כי מי שניתן לו היתר הפר הוראות לעניין השתתפות

<דגנית בן דב: ולפי תקנות אלה, רשאי המנהל לבטל את היתר, ובלבד שניתנה לו הזדמנות

<מרב תורג'מן: מי הם אותם גופים שיכשירו את אותם עובדים מיומנים לבצע את הפעולות שאישרנו כרגע?

<מרב תורג'מן: האם אותם גופים מכשירים וגם בוחנים?

<מרב תורג'מן: מי מפקח על העלויות של הקורסים?

<מרב תורג'מן: כמה גופים מעניקים את אותה הכשרה, מוסמכים לתת את אותה הכשרה?

<דגנית בן דב: יש לנו ניסיון עם שני קובצי תקנות צער בעלי חיים.

<דגנית בן דב: תקנות צער בלי חיים (הובלת בהמות), ותקנות צער בעלי חיים (הובלת עופות).

<דגנית בן דב: בשתיהן מוגדרת פונקציה של משגיח.

<דגנית בן דב: הוא חייב להיות נוכח לאורך כל הובלת הבהמות והעופות, לפי העניין, והוא נדרש בקורס הכשרה.

<דגנית בן דב: גם שם הייתה לנו את אותה בעיה ואת אותן דילמות של איך לאשר קורס, מי יעביר את הקורס.

<דגנית בן דב: מסתבר שכשיש חובה להעביר קורס, נמצא הגורם שמעביר אותו.

<דגנית בן דב: יש כרגע רק גורם אחד שמעביר גם וגם.

<דגנית בן דב: יש מנגנון של קורס שמנהל השירותים הווטרינריים מאשר בהמלצת הגורמים המקצועיים הרלוונטיים.

<לאה ורון: מי עורך את הקורס?

<דגנית בן דב: חברה בשם "ניצנים".

<דגנית בן דב: הייתה חברה אחרת שהעבירה את הקורס של משגיחי הובלת בהמות.

<דגנית בן דב: היא התפרקה.

<דגנית בן דב: אותה רכזת אקדמית שריכזה את זה, עברה לעבוד בחברה האחרת.

<דגנית בן דב: חברת ניצנים היא חברה פרטית.

<דגנית בן דב: היא מעבירה את זה בצורה מאוד יפה ומסודרת.

<דגנית בן דב: גם פה אנחנו מדברים על שנה.

<דגנית בן דב: אנחנו מדברים פה על הכשרה הרבה יותר פשוטה.

רוברט אילטוב: מי בודק שהתכנים שהם מעבירים הם התכנים הרלוונטיים?

<דגנית בן דב: הם צריכים להגיש בקשה.

רוברט אילטוב: מי עורך את הבחינה?

<מרב תורג'מן: אותו גוף.

<אודליה אסולין דגני: תכנית הקורס והבחינה צריכות להיות מאושרות על ידי מנהל השירותים הווטרינרים או מי שהוסמך על ידו.

<אודליה אסולין דגני: אנחנו לא מתערבים בהתקשרות של המעסיקים של אותם עובדים עם מי שמארגן את הקורס.

<אודליה אסולין דגני: אנחנו כן מפקחים על תכנית ההכשרה ותכני הבחינה.

<דגנית בן דב: ועל הפיקוח השוטף.

<יוסי וולפסון: הקורס הוא בהכרה של המנהל.

<יוסי וולפסון: הבחינה היא בחינה שהמנהל מורה עליה.

<יוסי וולפסון: השירותים הווטרינריים יכולים לחבר אותה.

<מרב תורג'מן: עדיין צריך להבין שאותו גוף מלמד וגם בוחן.

<מרב תורג'מן: את אומרת שיש רק גוף אחד שמכשיר, כך שגם אין פריסה ארצית לגבי העניין הזה.

רוברט אילטוב: על כל הגופים שנמצאים פה זה מקובל.

<דגנית בן דב: אחד היתרונות של גוף פרטי זה הגמישות שלו.

<דגנית בן דב: הם מגיעים עם הקורס לכל מקום בארץ.

<שאול פוצי: כל המשקים - חוץ מאחד - לגידול חזירים מרוכזים באזור אחד בלבד.

<שאול פוצי: אין פה עניין של פריסה ברחבי הארץ.

<מרב תורג'מן: בהקשר של תקנת משנה (ד) עלתה השאלה אם לא צריך לתת לו הזדמנות לתקן את ההפרה בתוך x זמן.

<אודליה אסולין דגני: אנחנו סבורים שאין מקום לתת הזדמנות במסגרת התקנות לתיקון ההפרה, משום שמדובר פה במצב שבו אותו עובד פעל בניגוד להוראות החוק ועשה את הפעולות מבלי שהוא מוכשר לכך.

<אודליה אסולין דגני: הוא יכול, לצורך העניין, להשתמש בסכין חלודה או בכל דבר אחר שיכול לגרום נזק לחזירונים או למוות של החזירונים.

<אודליה אסולין דגני: לא היינו רוצים לתת לאדם כזה הזדמנות נוספת.

<אודליה אסולין דגני: אין מה לתקן, העוולה כבר נגרמה.

<אודליה אסולין דגני: אנחנו חושבים שיש כאן שיקול דעת למנהל השירותים הווטרינריים, לאחר שהוא שמע את טענותיו של אותו אדם, לא לבטל לו את ההיתר.

רוברט אילטוב: אני מעלה את תקנה 26 להצבעה?

רוברט אילטוב: בעד – פה אחד

רוברט אילטוב: נמנעים –אין

<דגנית בן דב: 29(א) העושה אחד מאלה, דינו מאסר שישה חודשים: (13) מבצע קיטום זנב או ניבים או שיופם בחזיר, שלא לפי תקנה 15 (א) או (ב); (14) מבצע סירוס בחזיר, שלא לפי תקנה 16(א);

רוברט אילטוב: אני מעלה את סעיף 29(13) ו-(14) להצבעה.

רוברט אילטוב: בעד – פה אחד

רוברט אילטוב: נמנעים –אין

<יוסי וולפסון: על סעיף 22(ג) יש סעיף עונשין?

<מרב תורג'מן: זה רק אחראי שאינו מחזיק אמצעים להמתת חסד.

<יוסי וולפסון: אין בסעיף (ג).

<שאול פוצי: אפשר להכניס אותו ב-(13) ו-(14).

רוברט אילטוב: האם אנחנו מכניסים את סעיף קטן 22(ג) לסעיף 29(א)?

<מרב תורג'מן: השאלה אם העניין הזה נבחן.

<שרון רוברטס: אני לא מכירה שהנושא הזה נבחן.

<שרון רוברטס: זאת כנראה טעות.

<מרב תורג'מן: האם לא במכוון לא נקבעה פה הוראה עונשית לסעיף 22(ג)?

<שרון רוברטס: זאת טעות.

רוברט אילטוב: נא להוסיף את התיקון המתבקש.

<דגנית בן דב: אני חושבת שיותר נכון להוסיף את זה ב-21.

<לאה ורון: יכול להיות שהיושב-ראש ייתן לעורכת הדין תורג'מן את הסמכות להחליט באיזה מהסעיפים - - .

<מרב תורג'מן: זה יכול להיות גם כפסקה נפרדת.

<מרב תורג'מן: אנחנו מוסיפים את זה ל-(א) מבחינת זה שדינו יהיה מאסר 6 חודשים, לא קנס.

רוברט אילטוב: כן.

רוברט אילטוב: זה סעיף 29(א)(22)(ג).

<מרב תורג'מן: (ג) (1) זה בסמכות ועדת החינוך.

<מרב תורג'מן: תבדקו אם אתם צריכים לחזור אלינו.

<דגנית בן דב: מספיק לעשות פה עונשין על (ג)(2).

<מרב תורג'מן: אנחנו יכולים לאשר פה את (ג)(2).

<מרב תורג'מן: את (ג)(1) תצטרכו את אישור - -

<אודליה אסולין דגני: אנחנו מדברים על (ג)(2).

<דגנית בן דב: בשביל לחסוך את זה שנצטרך לחזור נאשר רק את (ג)(2).

<דגנית בן דב: לגבי רופא וטרינר שעבר על (ג)(1) אנחנו תמיד יכולים לחזור לחוק הרופאים הווטרינריים או ללכת לקובלנה.

<מרב תורג'מן: מבקשים להוסיף כאן הוראה עונשית לגבי תקנה 22(ג)(2), שעניינה המתת חסד בידי עובד מיומן.

<דגנית בן דב: אם אנחנו עושים סעיף עונשין רק על סעיף 22(ג)(2), זה אומר שמי שלא עובד מיומן יכול להרוג את החזיר איך שבא לו.

<מרב תורג'מן: ב-(1) זה בידי רופא וטרינר.

<דגנית בן דב: אם מאשרים את סעיף 22(ג), יש שתי דרכים לביצוע המתת חסד.

<דגנית בן דב: כל דרך אחרת היא אסורה.

<דגנית בן דב: אם אנחנו עושים עונשין רק על סעיף (2), פספסנו המתה על ידי מי שאינו וטרינר ואינו עובד מיומן.

רוברט אילטוב: מה הניסוח שלכם?

<דגנית בן דב: צריך את (ג) כולו.

<מרב תורג'מן: אנחנו נאשר את (ג)(2).

<מרב תורג'מן: אם הם יצטרכו לחזור לוועדת החינוך - -

<אודליה אסולין דגני: יש כאן את העניין של אמצעים.

רוברט אילטוב: הבעיה שאנחנו נכנסים למערכת בחירות.

<אודליה אסולין דגני: אני חושבת שעדיף להתייחס ב-22(ג)(2) לעניין של המתת חסד שאינה מבוצעת באמצעים המנויים בסעיף 22(ג)(2).

<אודליה אסולין דגני: לזה צריך להתייחס.

<אודליה אסולין דגני: אנחנו מדברים על עובד מיומן.

<יוסי וולפסון: אני חושב שהתופעה שתהיה בחזיריות תהיה כזאת שאדם שהוא לא עובד מיומן יבצע את זה.

<יוסי וולפסון: ברגע שזה עובד מיומן סביר להניח שהוא יבצע את זה באמצעים האלה.

<יוסי וולפסון: אני די משוכנע שאפשר לעשות את זה בדיון שצריך להיות בוועדת החינוך בקרוב.

<יוסי וולפסון: זאת השמטה.

<יוסי וולפסון: אפשר לצרף את זה לדיון אחר באופן פורמאלי.

<יוסי וולפסון: זה לא משהו שיצור בעיה קשה.

<יוסי וולפסון: אני חושב שמחר אפשר לצרף את זה לדיון.

<אודליה אסולין דגני: אני לא יודעת אם כך זה עובד.

<יוסי וולפסון: בתקופת בחירות זה עובד גם מהיום למחר.

רוברט אילטוב: אני לא בטוח.

<מרב תורג'מן: אם לא תוכלו מהיום למחר, תפרסמו תקנות חדשות.

<אודליה אסולין דגני: זה מה שהתכוונו לעשות אם יהיה צורך בדברים אחרים.

רוברט אילטוב: תנסחו את הבקשה שלכם.

<אודליה אסולין דגני: אני חושבת שההצעה הנכונה, כפי שהציעה היועצת המשפטית של הוועדה, היא ש-22(ג)(2) יתייחס לאמצעים שבלעדיהם לא ניתן לבצע המתת חסד.

<לאה ורון: לאיזו תקנה אתם מבקשים ש-22(ג)(2) יתווסף?

<אודליה אסולין דגני: לתקנה 29(א).

<מרב תורג'מן: בנוסח של "לא בוצעה המתת חסד באמצעים הקבועים בתקנה 22(ג)(2)".

<אודליה אסולין דגני: נכון.

רוברט אילטוב: אני מעלה את 29(א) להצבעה עם כל התיקונים הנדרשים שעלו כאן בוועדה.

רוברט אילטוב: מי בעד?

רוברט אילטוב: בעד – פה אחד

רוברט אילטוב: נמנעים –אין

<דגנית בן דב: תחילה 32.

<דגנית בן דב: (א) תחילתן של תקנות אלה למעט תקנה 4(א) ותקנה 26 שלושה חודשים מיום פרסומן (להלן – יום התחילה).

<דגנית בן דב: (ב) תחילתה של תקנה 4(א) – 12 חודשים מיום התחילה.

<דגנית בן דב: (ג) תחילתה של תקנה 26 – 12 חודשים מיום התחילה.

רוברט אילטוב: מי בעד?

רוברט אילטוב: בעד – פה אחד

רוברט אילטוב: נמנעים –אין

רוברט אילטוב: התקנות אושרו.

רוברט אילטוב: אני מודה לכולם.

רוברט אילטוב: הישיבה נעולה.